《金浮图 同独醉先生谢青登长干浮图》
清代·龚翔麟

城南寺。长干旧里。百尺浮圆，金琅珰启。乍凭栏、指点江城里。

绝顶攀跻，渐觉众山低翠。渺渺水光天际。斜阳影向，燕子矶头坠。

最喜是。东风乍起。积雪半消，一番新霁。酒瓶悔不携来此。

官舍归时，午夜君须记。试坐小山石磴，林梢塔火，一望消残醉。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。